open-index/open-wikipedia-markdown huggingface dataset:
Μιχαήλ Μπαλόπουλος

Ο **Μιχαήλ Μπαλόπουλος** (1921 - 2 Μαρτίου 1978) ήταν Έλληνας στρατιωτικός και από τους πρωταγωνιστές της Χούντας των Συνταγματαρχών.

## Βιογραφικά στοιχεία
Στην κυβέρνηση Παπαδόπουλου ήταν υφυπουργός Εθνικής Οικονομίας αρμόδιος για θέματα Εμπορίου από τις 31 Ιουλίου 1972 ως τις 28 Σεπτεμβρίου 1973.

Στη δίκη της χούντας καταδικάστηκε σε ισόβια κάθειρξη το 1975. Προηγουμένως, καταδικάστηκε από στρατοδικείο σε κάθειρξη 3,5 ετών για την υπόθεση του "σκανδάλου των κρεάτων". Η υπόθεση αφορούσε την εισαγωγή ακατάλληλων για τη υγεία κρεάτων από την Αργεντινή έπειτα από δωροδοκία των υπαλλήλων και σε συνεργασία με μεγαλέμπορους της Ροδεσίας. Σταδιακά η ποινή εκείνη μειώθηκε στους 14 μήνες.

Ήταν επίσης γραμματέας του ΕΟΤ.

Πέθανε έπειτα από οξύ έμφραγμα στις φυλακές Κορυδαλλού (βρέθηκε νεκρός στις 2 Μαρτίου 1978).

## Παραπομπές


Κατηγορία:Έλληνες υφυπουργοί Εμπορίου
Μ
Μ
Δημήτριος Παπανικολάου

Ο **Δημήτριος (Τάκης) Παπανικολάου** (Μεγάλα Καλύβια Τρικάλων, 1924 - Αθήνα, 3 Μαρτίου 1998), του Φωτίου, ήταν Έλληνας δικηγόρος και πολιτικός της Αριστεράς.

## Βιογραφία
Από πολύ νωρίς εντάχθηκε στη νεολαία του ΚΚΕ στη Θεσσαλία και όταν ήταν φοιτητής οργανώθηκε στην ΕΠΟΝ της Νομικής Σχολής. Υπέστη βασανιστήρια κατά την υπηρέτηση της στρατιωτικής του θητείας σε στρατόπεδα στη Μακρόνησο και στον Αϊ-Στράτη. Οι εκτοπισμοί συνεχίστηκαν και την περίοδο της χούντας των Συνταγματαρχών.

Νωρίτερα είχε δραστηριοποιηθεί στην ΕΔΑ, με την οποία εξελέγη βουλευτής Τρικάλων το 1963 και το 1964.
Μεταπολιτευτικά εξελέγη μέλος της Κεντρικής Επιτροπής του ΚΚΕ σε 3 συνέδρια του κόμματος. 

Στις δημοτικές εκλογές του 1982 ήταν υποψήφιος Δήμαρχος Τρικκαίων χάνοντας τη δημαρχία από τον Αθανάσιο Τριγώνη με 7.183 ψήφους και ποσοστό 49,38% (έχασε με διαφορά 45 ψήφων).

Απεβίωσε στις 3 Μαρτίου 1998 και κηδεύτηκε στις 5 Μαρτίου από το ναό του Αγίου Χαραλάμπους Ιλισίων και ετάφη στην γενέτειρά του την επομένη, στα Μεγάλα Καλύβια Τρικάλων.

## Παραπομπές


Κατηγορία:Έλληνες κομμουνιστές
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Τρικάλων
Μεγαλόχαρη Άρτας

Η **Μεγαλόχαρη** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Μεγαλόχαρη ένα ορεινό χωριό της Άρτας στις ανατολικές παρυφές των Ορέων Βάλτου, ένα από τα χωριά που αποτελούν το Άνω Ραδοβύζι. Εκτείνεται σε υψόμετρο από 850 μ. έως 1.852 μ. και απέχει από την Άρτα 62 χλμ. Η παλαιότερη ονομασία του χωριού μέχρι το 1954 ήταν η **Μπότση** τότε όμως μετονομάσθηκε σε Μεγαλόχαρη από το όνομα της Παναγίας που γιορτάζεται στο χωριό. Η Μεγαλόχαρη ανήκει στο Δημοτικό διαμέρισμα του Δήμου Γ. Καραϊσκάκη όπου και υπάγεται.

Στην απογραφή του 2011 είχε ως κοινότητα 254 κατοίκους και ως οικισμός 51 ενώ αντίστοιχα σε αυτήν που έγινε το 2001 ήταν 463 κάτοικοι (η κοινότητα) και 107 (ο οικισμός). Οι οικισμοί της Μεγαλόχαρης είναι ο «Άγιος Γεώργιος», το  «Λαμπίρι», η «Κρύα Βρύση», τα «Ποτιστικά», οι «Καρυές» και η «Αφροξυλιά».

### Μονή Παναγίας Μποτσιώτισσας
Θρησκευτικό και ιστορικό αξιοθέατο της περιοχής είναι η Μονή Παναγίας Μποτσιώτισσας (Μεγαλόχαρης), βορειοανατολικά του χωριού στην κατεύθυνση προς Ποτιστικά. Σύμφωνα με τη παράδοση ιδρύθηκε τη βυζαντινή εποχή και είναι είναι αφιερωμένη στο Γενέσιο της Θεοτόκου. Η προσωνυμία της οφείλεται στην παλιά ονομασία της Μεγαλόχαρης (Μπότση). Πρόκειται για σταυρεπίστεγο ναό, με την τρουλοκαμάρα του να έχει τη μορφή κύβου ενώ οι οι τοιχογραφίες του (σε άσχημη κατάσταση) χρονολογούνται στα τέλη του 17ου αιώνα χρονολογούνται οι τοιχογραφίες του ναού, που διατηρούνται σήμερα σε άσχημη κατάσταση, καθώς καλύπτονται από την αιθάλη των κεριών.

Το μοναστήρι διαδραμάτισε σημαντικό ρόλο στο τοπικό επαναστατικό κίνημα του Ραδοβυζίου το 1854, όταν οι οπλαρχηγοί της περιοχής εξεγέρθηκαν κατά των Τούρκων.  Στις 15 Ιανουαρίου του 1854 συγκεντρώθηκαν γύρω στους 450 άνδρες που υπέγραψαν και δημοσίευσαν επαναστατική προκήρυξη για το γενικό ξεσηκωμό των κατοίκων.

### Πολιτιστικές εκδηλώσεις
Στο χωριό πραγματοποιείται ετήσια πανήγυρις στις 7 και 8 Σεπτεμβρίου, στον ναό της Γεννήσεως της Θεοτόκου, κτίσμα του 13ου αι.

## Υποσημειώσεις και παραπομπές


## Φωτοθήκη

Αρχείο:Η Μεγαλόχαρη από ψηλά..png|Η Μεγαλόχαρη τραβηγμένη από ψηλά
Αρχείο:Κρύα βρύση .jpg|Η Κρύα βρύση
Αρχείο:Μοναστήρι Γεννήσεως Θεοτόκου .jpg|Nαός της Γεννήσεως της Θεοτόκου
Αρχείο:Ιερός Ναός Αγίου Κοσμά Αιτωλού.jpg|Ιερός Ναός Αγίου Κοσμά Αιτωλού


## Πηγές
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ιστοσελίδα του Δήμου Γεωργίου Καραϊσκάκη
* Ιστοσελίδα της Π.Ε Άρτας
* Ιστοσελίδα για το χωριό 
* Ιστολόγιο για το χωρίο

Κατηγορία:Χωριά της περιφερειακής ενότητας Άρτας
Κατηγορία:Δήμος Τετραφυλίας
Κατηγορία:Δήμος Γεωργίου Καραϊσκάκη
Κώστας Διγκαβές

Ο **Κώστας Διγκαβές** (1934 - 3 Μαρτίου 2015) ήταν Έλληνας δικηγόρος και συγγραφέας. Έγινε γνωστός από την έκδοση των ελληνικών και διεθνών αλμανάκ από το 1983 ως το 2012 αλλά και άλλων βιβλίων νομικού, πολιτικού και ιστορικού περιεχομένου. Το Αλμανάκ που εξέδιδε κάθε χρόνο ήταν ένα μοναδικό για την Ελλάδα ημερολόγιο ελληνικών και διεθνών γεγονότων.

## Βιογραφικά στοιχεία
Γεννήθηκε στη Θεσσαλονίκη και σπούδασε νομικά στο ΑΠΘ.

Άσκησε το δικηγορικό λειτούργημα στη συμπρωτεύουσα και από το 1983 ως το 2012 εξέδιδε ανελλιπώς το ετήσιο Ελληνικό και Διεθνές Αλμανάκ. Συνέγραψε και άλλα βιβλία, καταγράφοντας εκλογικά αποτελέσματα, περιγράφοντας το Σύνταγμα της Ελλάδας και εκδίδοντας ένα ημερολόγιο με τα γεγονότα της περιόδου της χούντας.

Πέθανε σε ηλικία 81 ετών στις 3 Μαρτίου 2015 και κηδεύτηκε την επομένη από τον ιερό ναό Αναστάσεως του Κυρίου στα Κοιμητήρια της Θέρμης.
Ο γιος του, Μανόλης, συνεργάστηκε στην ετήσια έκδοση του "Αλμανάκ" την τελευταία δεκαετία, σε συνεργασία και με το Αθηναϊκό Πρακτορείο Ειδήσεων.

## Επιλεγμένη εργογραφία
* 
* "Βουλή και βουλευτές 1946-1977"
* "Το ημερολόγιο της χουντικής επταετίας"
* "Το Σύνταγμα της Ελλάδας"
* "Κ. Εμμ. Διγκαβές ένας Θεσσαλονικιός δικηγόρος (μια ματιά στα χρόνια που πέρασαν)"
* "Αγροτικός κώδιξ: περιέχων το περί κωδικοποιήσεως των Αγροτικών νόμων..."
* "Εκλογές στη μεταπολεμική Ελλάδα 1946-1981"

## Εξωτερικοί σύνδεσμοι
* Βιβλιογραφία

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης
Ηρακλής Αναστασόπουλος

Ο **Ηρακλής Αναστασόπουλος** (1903 - 18 Μαΐου 1972), του Ανδρέα, ήταν Έλληνας πολιτικός, που διετέλεσε βουλευτής Αιγιαλείας.
## Βιογραφία
Γεννήθηκε το 1903 και σταδιοδρόμησε ως δικηγόρος.

Το 1946 ήταν υποψήφιος βουλευτής στην εκλογική περιφέρεια Αχαΐας με το Λαϊκό Κόμμα και έλαβε 5.083 ψήφους.

Εξελέγη βουλευτής Αιγιαλείας με τον Ελληνικό Συναγερμό το 1952. 

Πέθανε στην Αθήνα και κηδεύτηκε στις 19 Μαΐου 1972 από τον ιερό ναό Φανερωμένης στο Αίγιο.

Ήταν νυμφευμένος με τη Λούλα Αναστασοπούλου.
 
## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με τον Ελληνικό Συναγερμό
Άντζελα Μπρούσκου

Η **Άντζελα Μπρούσκου** είναι Ελληνίδα σκηνοθέτιδα και ηθοποιός.

Σπούδασε αγγλική φιλολογία στο Πανεπιστήμιο Αθηνών και θέατρο στη Δραματική Σχολή του ΘεάτρουΤέχνης. To 1993 ίδρυσε το Θέατρο Δωματίου με την Παρθενόπη Μπουζούρη.

## Ως σκηνοθέτιδα
**Θέατρο**

## Ως ηθοποιός

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Εκλογική περιφέρεια Πατρών

Η **Εκλογική περιφέρεια Πατρών** ήταν εκλογική περιφέρεια της Ελλάδος που αντιπροσώπευε την Επαρχία Πατρών. Η διάρκειά της ήταν από τις εκλογές του 1843 έως τις εκλογές του 1887 όπου στις τότε εκλογές δημιουργήθηκε η Εκλογική περιφέρεια Αχαΐας και Ήλιδος και από το 1899 έως το 1910. Ο πληθυσμός που αντιπροσώπευε η περιφέρεια, στην ουσία η Επαρχία Πατρών, ήταν 32.000 το 1830 και 41.489 κάτοικοι το 1861.

Ρυθμιστές των εκλογικών αναμετρήσεων στην περιφέρεια ήταν οι οικογένειες των Κανακάρη-Ρούφου και η Οικογένεια Καλαμογδάρτη που είχαν δημιουργήσει δύο, αντίπαλες, παρατάξεις που όλοι οι υποψήφιοι βουλευτές συμπορεύονταν με αυτές. Οι δύο αυτές οικογένειες ήταν ενεργές στην πολιτική και προεπαναστατικά και κάτοχοι μεγάλων περιουσιών που είχαν συμμετάσχει ενεργά στην επανάσταση. Η επιρροή των οικογενειών αυτών θεωρείτο σημαντική δεδομένου του ότι η Πάτρα ήταν η δεύτερη μεγαλύτερη πόλη της χώρας και συμπρωτεύουσα.

right|200px|thumb|Η επαρχία Πάτρας, τα ίδια όρια είχε και η εκλογική περιφέρεια

## Εσωτερικοί σύνδεσμοι
* Βουλευτές Πατρών

## Σημειώσεις

## Παραπομπές


## Πηγές
* Χρήστος Λυριντζής, *Το τέλος των "τζακιών". Κοινωνία και πολιτική στην Αχαΐα του 19ου αιώνα*, Εκδόσεις Θεμέλιο, Αθήνα 1991. ISBN 960-310-154-0. 
* Νίκος Μπακουνάκης, *Πάτρα 1828-1860. Μια ελληνική πρωτεύουσα στον 19ο αιώνα*, Αθήνα: Καστανιώτης, 1995 (2η έκδοση), ISBN 960-03-0000-3 (1η έκδοση: 1988).
* Κώστας Ν. Τριανταφύλλου, *Ιστορικόν λεξικόν των Πατρών*, 3η έκδοση, Tυπογραφείο Πέτρου Χρ. Κούλη, Πάτρα 1995.

Πατρων
Εκλογική περιφέρεια Πατρών
Κατηγορία:Επαρχία Πατρών
Ποταμός Χα! Χα!

Ο **ποταμός Χα! Χα!** (γαλλ. *Rivière Ha! Ha!*) είναι παραπόταμος του φιόρδ Σαγκνέ (*Saguenay*) στην διοικητική περιοχή του Σαγκνέ-Λακ-Σαν-Ζαν (*Saguenay-Lac-Saint-Jean*) στην επαρχία Κεμπέκ του ανατολικού Καναδά.

## Ετυμολογία
Η ονομασία προκύπτει από τον γαλλικό όρο *haha* ο οποίος χρησιμοποιείται με την έννοια του απροσδόκητου εμποδίου. Στην ίδια περιοχή υπάρχουν επίσης η λίμνη Χα! Χα!, ο κόλπος Χα! Χα!, και η μικρή λίμνη Χα! Χα!.

## Περιγραφή
thumb|300x300px|Σκεπαστή γέφυρα στον ποταμό Χα! Χα!
Ο ποταμός Χα! Χα! διαπερνά τα όρη Λωρεντιάν (*Laurentian*) και από εκεί κατευθύνεται προς τα βόρεια κοντά στον δήμο του Φερλάντ-ε-Μπουαλό (*Ferland-et-Boilleau*). Συνεχίζοντας την πορεία του καταλήγει στη λίμνη Χα! Χα!. Κατά μήκος του υπάρχουν 5 φράγματα και κυλάει μέσα από ένα φαράγγι, με το συνολικό μήκος του ποταμού είναι περίπου 60 χιλιόμετρα.

Στις 20 Ιουλίου του 1996, μετά από έντονη βροχόπτωση στην περιοχή προκλήθηκε η κατάρρευση ενός φράγματος στα βόρεια του ποταμού, με εκατομμύρια κυβικά μέτρα νερού να κυλούν στην κοιλάδα που προστάτευε το φράγμα, και να καταστρέφουν μέρος της εθνικής οδού 381 και να βυθίζουν εν μέρει την περιοχή κάτω από το νερό. Το φράγμα επιδιορθώθηκε κατά το επόμενο έτος. Η πυραμίδα του Χα! Χα! κτίστηκε κατά την περίοδο 1997-1998 ως αναμνηστικό μνημείο του γεγονότος της κατάρρευσης του φράγματος και του πλημμυρίσματος της περιοχής.

## Παραπομπές


Χα Χα
Κρατικός Αερολιμένας Αστυπάλαιας

Ο **Κρατικός Αερολιμένας Αστυπάλαιας** (IATA: **JTY**,&nbsp;ICAO: **LGPL, **ΥΠΑ: **ΚΑΠΛ**), επίσης γνωστός και ως **Αερολιμένας «Παναγίας»**, είναι αεροδρόμιο στο νησί της Αστυπάλαιας. Το αεροδρόμιο βρίσκεται πλησίον του οικισμού Ανάληψη, και περίπου 12 χιλιόμετρα βορειοανατολικά της χώρας της Αστυπάλαιας.

## Αεροπορικές εταιρείες και προορισμοί

## Στατιστικά
Ιστορικά στοιχεία της ετήσιας κίνησης επιβατών:

## Συγκοινωνίες
Από το αεροδρόμιο, μπορεί κάποιος να χρησιμοποιήσει το δημοτικό λεωφορείο (μόνο κατά τη θερινή περίοδο) ή να πάρει ταξί (χρέωση ως το κέντρο της πόλης περίπου 5 Ευρώ). Επίσης, υπάρχει δυνατότητα ενοικίασης αυτοκινήτου.

## Δείτε επίσης
* Μεταφορές στην Ελλάδα<br>

## Παραπομπές


## Εξωτερικοί σύνδεσμοι
* ΥΠΑ

Κατηγορία:Αεροδρόμια στην Ελλάδα
Κατηγορία:Κτίρια και κατασκευές στην Αστυπάλαια
Πλευρικό άνοιγμα

**Πλευρικό άνοιγμα** στο σκάκι είναι είδος ανοίγματος που παίζεται από τα λευκά, το οποίο χαρακτηρίζεται από παιχνίδι στη μια ή και τις δυο πλευρές της σκακιέρας (πλευρές, ή πτέρυγες, είναι τα τμήματα της σκακιέρας πριν και μετά από τις κεντρικές στήλες δ και ε). Τα λευκά παίζοντας με υπερμοντέρνο στυλ, αντί να καταλάβουν το κέντρο με τα πιόνια τους, επιτίθονται πλευρικά στο κέντρο με κομμάτια.

## Στατιστική
Τα πλευρικά ανοίγματα παίζονται συχνά και, όπως δείχνουν οι στατιστικές, οι κινήσεις 1.Ιζ3 και 1.γ4 υστερούν σε δημοτικότητα μόνο από τις 1.ε4 και 1.δ4 (σε αλγεβρική σημειογραφία):

## Ανοίγματα
Κλασικά πλευρικά ανοίγματα:

Ανορθόδοξα πλευρικά ανοίγματα:

## Παραπομπές


### Πηγές
*

Κατηγορία:Ορολογία σκακιού
Κατηγορία:Σκακιστικά ανοίγματα
Ανορθόδοξο άνοιγμα

**Ανορθόδοξο άνοιγμα** (ή **αντισυμβατικό άνοιγμα**) στο σκάκι είναι είδος ανοίγματος που παίζεται από τα λευκά, το οποίο χαρακτηρίζεται από μια ασυνήθιστη και σπάνια πρώτη κίνηση, που συχνά προέρχεται από τις πλευρές της σκακιέρας (πλευρές, ή πτέρυγες, είναι τα τμήματα της σκακιέρας πριν και μετά από τις κεντρικές στήλες δ και ε). Τα λευκά παίζοντας με αυτό το ανορθόδοξο στυλ, αντί να καταλάβουν το κέντρο με τα πιόνια τους, επιτίθενται πλευρικά στο κέντρο με κομμάτια ή προσπαθούν να αποπροσανατολίσουν το παιχνίδι των μαύρων, ιδίως όταν παίζουν με ισχυρότερο αντίπαλο και επιδιώκουν να τον φέρουν σε άγνωστα θεωρητικά μονοπάτια με την ελπίδα να κερδίσουν κάτι από αυτό.

## Στατιστική
Τα ανορθόδοξα ανοίγματα δεν παίζονται συχνά, εκτός της πλευρικής κίνησης 1.η3 που, όπως δείχνουν οι στατιστικές, δεν υστερεί σε δημοτικότητα ως η πέμπτη κίνηση στη λίστα προτίμησης των λευκών (σε αλγεβρική σημειογραφία):

## Ιστορία
Στο παρελθόν θεωρούνταν ανορθόδοξα τα περισσότερα ανοίγματα του σημερινού βιβλίου ανοιγμάτων, αλλά με τον καιρό αρκετοί γκρανμαίτρ και θεωρητικοί του σκακιού, απέδειξαν ότι μπορούν πολλά από αυτά να εισαχθούν στις κύριες γραμμές του παιχνιδιού. Επειδή όλα αυτά που εισήχθησαν αφορούν πλευρικές επιθέσεις προς το κέντρο της σκακιέρας, αποτελούν σήμερα τα λεγόμενα πλευρικά ανοίγματα, με δημοφιλέστερα το άνοιγμα Ζούκερτορτ και το αγγλικό άνοιγμα.

## Ανοίγματα
Κλασικά ανορθόδοξα ανοίγματα:

Ανορθόδοξα πλευρικά ανοίγματα:

## Σημειώσεις


## Παραπομπές


## Πηγές
*

Κατηγορία:Ορολογία σκακιού
Κατηγορία:Σκακιστικά ανοίγματα
Μικρομέγας

Ο **Μικρομέγας** (γαλλικά Micromégas) είναι φιλοσοφική ιστορία του Βολταίρου (1694-1778), δημοσιευμένη το 1752. Έχει θεωρηθεί εκ των υστέρων ως ένα από τα πρώτα έργα επιστημονικής φαντασίας.

Η ιστορία περιγράφει την επίσκεψη στη Γη ενός ατόμου από κάποιον πλανήτη του φωτεινού άστρου Σείριου επονομαζόμενο Μικρομέγας καθώς και ενός σύντροφο του από τον πλανήτη Κρόνο.

Το ενδιαφέρον είναι πως ο Βολταίρος αναφέρεται σε αυτό το έργο του στους δύο δορυφόρους του Άρη (Φόβος και Δείμος). Περιέργως, οι δυο δορυφόροι δεν είχαν επίσημα ανακαλυφθεί μέχρι το 1877 οπότε ο αστρονόμος Asaph Hall κατάφερε να τους δει από το Ναυτικό Παρατηρητήριο των Ηνωμένων Πολιτειών, κοντά στην Ουάσινγκτον. Εξαιτίας αυτού του τυχαίου ευρήματος (Serendipity), ένας από τους μεγαλύτερους κρατήρες στον Δείμο (περίπου 3 χιλιόμετρα σε διάμετρο) ονομάστηκε "Voltaire" 1 2.
Το έργο τονίζει την φιλοσοφική έννοια της σχετικότητας και της άγνοιας ενώ ασκεί επίσης και φιλοσοφική κριτική στη θρησκεία.

Κατηγορία:Έργα του Βολταίρου
Σαλά

Ο **Σαλά** ή **Σελά** (εβραϊκά: *שלח*), είναι πρόγονος των Ισραηλιτών σύμφωνα με τη Γενεαλογία του Νώε στο Βιβλίο της Γενέσεως 10. Έτσι, είναι ένα από τα "εβδομήντα ονόματα" της γενεαλογίας. Το όνομα που εμφανίζεται στα Χρονικών Α΄ 1:18 (Παραλειπομένων Α΄ 1:18 ) ως **Shelah** (Σελάχ) στο εβραϊκό κείμενο και ως Σαλά στην Μετάφραση των Εβδομήκοντα και Σαλᾶ στο Λουκά 3:35.  

Στην γενεαλογική γραμμή από τον Νώε στον Αβραάμ, είναι ο γιος του Αρφαξάδ (στο Μασοριτικό κείμενο) ή του Καϊνάν (στην Μετάφραση των Εβδομήκοντα και τη Σαμαρειτική Πεντατευχο) και πατέρας του Έβερ. Το όνομα "Έβερ" του γιου του είναι το αρχικό επώνυμο όνομα των Εβραίων, από τη ρίζα *'αμπάρ* (עבר), "διασχίζω".

Το Κατά Λουκάν και το Βιβλίο των Ιωβηλαίων της Χριστιανικής Βίβλου συμφωνούν με την Μετάφραση των Εβδομήκοντα κάνοντας τον Σαλά πατέρα του Καϊνάν, προσθέτοντας την πληροφορία ότι η μητέρα του ήταν η *Μέλκα* (κόρη του Μαδαί), ενώ η γυναίκα του ονομαζόταν Μουάκ (*Mu'ak*), κόρη του Κεσέντ (*Kesed*, άλλου γιου του Αρφαξάδ).   

Η ηλικία του Σαλά όταν πέθανε δίνεται ως 433 στο Μασοριτικό και 460 στη Μετάφραση των Εβδομήκοντα, και τη Σαμαρειτική Πεντάτευχο.

Ο Henry M. Morris λέει ο Αρφαξάδ, Σαλά και Έβερ καταγράφονται ως η πιο σημαντικοί γιοι, γιατί είναι στη γραμμή γενεαλογίας για τον υπεσχημένο *Σπέρμα της Γυναίκας*.

Η Ορθόδοξη Εκκλησία τιμά τον Σάλα ως άγιο και εορτάζει τη μνήμη του την Κυριακή προ της Χριστού γεννήσεως ή Κυριακή των Προπατόρων.

Συμπατριωτῶν ὁρμαθῷ καὶ συμφύλων,
Ἡ συγγένεια συνδέει καὶ τὸν Σάλα.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Ισλάμ
Hordes of Chaos

***Hordes of Chaos*** είναι ο τίτλος του δωδέκατου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 13 Ιανουαρίου 2009 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στα "Tritonus Studio" και "Transporterraum Studio" του Βερολίνου, ενώ η μίξη του έγινε στα "Miloco Studios" του Λονδίνου, το καλοκαίρι του 2008.

Για την προώθηση του άλμπουμ, το συγκρότημα κυκλοφόρησε δύο βίντεο κλιπ, για το ομώνυμο κομμάτι και το "*Destroy What Destroys You*".

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,7 / 5 και το "Metal Archives" με 75%.

Το "*Hordes of Chaos*" ήταν το πρώτο άλμπουμ των Kreator που κατάφερε να μπει στο Billboard 200, ενώ σκαρφάλωσε στο Top-20 στη Γερμανία και τη Φινλανδία.

## Τραγούδια του δίσκου
* *Όλα τα κομμάτια είναι συνθέσεις των [[Μίλε Πετρόζα]], εκτός αν σημειώνεται διαφορετικά.*

## Θέσεις τσαρτ
***Hordes of Chaos*** *(άλμπουμ)*

***Επίσημη κυκλοφορία: [[13 Ιανουαρίου]] [[2009]]***

## Τα μέλη των Kreator
Οι μουσικοί οι οποίοι ηχογράφησαν το "*Hordes of Chaos*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Σάμι Ίλι-Σίρνιε** - κιθάρα
* **Κρίστιαν Γκίσλερ** - μπάσο
* **[[Γιούργκεν Ρέιλ|Γιούργκεν "Ventor" Ρέιλ]]** - τύμπανα

## Παραπομπές


## Πηγές
* Hordes of Chaos - Kreator | Songs, Reviews, Credits | AllMusic
* Kreator - Hordes of Chaos (album review ) | Sputnikmusic
* Kreator - Hordes of Chaos - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 2009
Phantom Antichrist

***Phantom Antichrist*** είναι ο τίτλος του 13ου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε την 1 Ιουνίου 2012 μέσω της δισκογραφικής εταιρείας "Nuclear Blast". Στην Αμερική, κυκλοφόρησε τέσσερις ημέρες αργότερα.

Οι ηχογραφήσεις του πραγματοποιήθηκαν στα "Fascination Street Studios" της Σουηδίας, ενώ για την προώθηση του γυρίστηκαν βίντεο κλιπ για τα κομμάτια "*Phantom Antichrist*" και "*Civilization Collapse*".

Οι κριτικές για τον δίσκο υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,9 / 5 και το "Metal Archives" με 80%.

Το "*Phantom Antichrist*" ήταν ο πρώτος δίσκος των Kreator που κατάφερε να μπει στο Top-10 του καταλόγου επιτυχιών της πατρίδας τους, φθάνοντας μέχρι την πέμπτη θέση. Επίσης, μπήκε στο Top-30 σε έξι ακόμη ευρωπαϊκές χώρες και ανέβηκε μέχρι το # 130 στο αμερικάνικο Billboard.

## Τραγούδια του δίσκου
* *Όλα τα κομμάτια είναι συνθέσεις των [[Μίλε Πετρόζα]].*

## Θέσεις τσαρτ
***Phantom Antichrist*** *(άλμπουμ)*

***Επίσημη κυκλοφορία: [[1 Ιουνίου]] [[2012]]***

## Τα μέλη των Kreator
Οι μουσικοί οι οποίοι ηχογράφησαν το "*Phantom Antichrist*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Σάμι Ίλι-Σίρνιε** - κιθάρα, φωνητικά
* **Κρίστιαν Γκίσλερ** - μπάσο
* **[[Γιούργκεν Ρέιλ|Γιούργκεν "Ventor" Ρέιλ]]** - τύμπανα

## Παραπομπές


## Πηγές
* Phantom Antichrist - Kreator | Songs, Reviews, Credits | AllMusic
* Kreator - Phantom Antichrist (album review ) | Sputnikmusic
* Kreator - Phantom Antichrist - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 2012
Dying Alive

***Dying Alive*** είναι ο τίτλος του box-set του γερμανικού thrash metal συγκροτήματος Kreator, το οποίο κυκλοφόρησε στις 3 Σεπτεμβρίου 2013 μέσω της δισκογραφικής εταιρείας "Nuclear Blast".

Η ηχογράφηση και βιντεοσκόπηση των ζωντανών εκτελέσεων πραγματοποιήθηκε στις 22 Δεκεμβρίου 2012 στο "Turbinenhalle" του Όμπερχαουζεν της Γερμανίας, κατά την τελευταία συναυλία της ευρωπαϊκής περιοδείας του συγκροτήματος για την προώθηση του άλμπουμ "*[[Phantom Antichrist]]*". Η συγκεκριμένη περιοδεία διήρκεσε 45 ημέρες και τις εμφανίσεις των Kreator άνοιγαν οι Morbid Angel, Nile και Fueled by Fire. 

Το άλμπουμ σκαρφάλωσε στην ένατη θέση των γερμανικών τσαρτ, όντας ο δεύτερος δίσκος του συγκροτήματος που κατάφερε να μπει στο Top-10 της πατρίδας τους, μετά το "*[[Phantom Antichrist]]*".

## Τραγούδια του box-set

## Θέσεις τσαρτ
***Dying Alive*** *(άλμπουμ)*

***Επίσημη κυκλοφορία: [[2 Σεπτεμβρίου]] [[2013]]***

## Τα μέλη των Kreator
Οι μουσικοί οι οποίοι ηχογράφησαν το "*Dying Alive*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Σάμι Ίλι-Σίρνιε** - κιθάρα, φωνητικά
* **Κρίστιαν Γκίσλερ** - μπάσο
* **[[Γιούργκεν Ρέιλ|Γιούργκεν "Ventor" Ρέιλ]]** - τύμπανα

## Παραπομπές


## Πηγές
* Dying Alive - Kreator | Songs, Reviews, Credits | AllMusic
* Kreator - Dying Alive (album review ) | Sputnikmusic
* Kreator - Dying Alive - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 2013
Τέρας (Disney)

Το **Τέρας** (αγγλικά: **Beast**) είναι φανταστικός χαρακτήρας, που εμφανίζεται στην 30η ταινία της Walt Disney Animation Studios, το 1991, *[[Η Πεντάμορφη και το Τέρας (ταινία, 1991)|Η Πεντάμορφη και το Τέρας]]*. Αργότερα, κάνει άλλες δύο εμφανίσεις, στις απευθείας-σε-βίντεο κυκλοφορίες της εταιρείας: *[[Η Πεντάμορφη και το Τέρας 2: Τα μαγεμένα Χριστούγεννα]]* και *[[Η Πεντάμορφη και το Τέρας: Ο μαγεμένος κόσμος της Μπελ]]*. Ο ήρωας βασίστηκε στον ήρωα του γαλλικού ομώνυμου παραμυθιού, της Ζαν-Μαρί Λεπρένς ντε Μπωμόν, από τη Λίντα Γούλβερτον, η οποία έγραψε το σενάριο της πρώτης ταινίας, και σχεδιάστηκε από τον Γκλεν Κιν.

Το Τέρας είναι ένας νεαρός όμορφος πρίγκιπας, που επάνω στην αλαζονεία του, κρίνει μία γρια γυναίκα από την εμφάνισή της, εκείνη όμως πραγματικά ήταν μία όμορφη μάγισσα, η οποία τον καταριέται με μάγια και τον μεταμορφώνει σε τέρας. Τα μάγια θα έσπαζαν, μόνο αν κατάφερνε να αγαπήσει και να αγαπηθεί, κι όλα αυτά έως τα 21α του γενέθλια, εάν δεν το κατάφερνε μέχρι τότε, θα έμενε για πάντα τέρας. Τελικά, τα μάγια έσπασαν, αφού το κατάφερε, με την όμορφη Μπελ, την οποία αρχικά την είχε φυλακισμένη στο κάστρο του. Τον χαρακτήρα τον υποδύεται ο Ρόμπι Μπένσον. Επίσης, το 1994, ο χαρακτήρας διασκευάστηκε στο μιούζικαλ Η Πεντάμορφη και το Τέρας, του Μπρόντγουεϊ, με τον Τέρενς Μαν να υποδύεται τον χαρακτήρα. Ενώ, στην live-action ταινία, τον υποδύεται ο Νταν Στίβενς. Τέλος, ο χαρακτήρας έχει εμφανιστεί και σε τηλεοπτικές σειρές και σε βιντεοπαιχνίδια.

## Παραπομπές


## Εξωτερικοί σύνδεσμοι
* Το Τέρας  στο IMDb

Κατηγορία:Disney (χαρακτήρες κινουμένων σχεδίων)
Κατηγορία:Χαρακτήρες Kingdom Hearts
Stairway to Heaven

Το ***Stairway to Heaven*** είναι τραγούδι του αγγλικού συγκροτήματος Led Zeppelin, το οποίο κυκλοφόρησε το 1971. Η σύνθεση του κομματιού έγινε από τον κιθαρίστα του συγκροτήματος Τζίμι Πέιτζ και τον τραγουδιστή του Ρόμπερτ Πλαντ και συμπεριλήφθηκε στο τέταρτο (*[[Led Zeppelin IV]]*) δίσκο τους. Το τραγούδι, πλέον, θεωρείται ως ένα από τα καλύτερα ροκ τραγούδια όλων των εποχών.

Το τραγούδι μπορεί να χωριστεί σε τρία μέρη, στα οποία μεγαλώνει προοδευτικά τόσο το τέμπο όσο και η έντασή του. Στο πρώτο μέρος υπάρχει μία ακουστική εισαγωγή από κιθάρα και recorder, πριν λάβουν μέρος τα ηλεκτρικά όργανα. Στο τελευταίο μέρος ανεβαίνει το τέμπο του κομματιού και αποκτά έναν πιο Hard Rock ήχο, και κορυφώνεται με το σόλο του Πέιτζ και το κλείσιμο του τραγουδιού, από τον Πλαντ, να τραγουδά ακαπέλα την εξής φράση: *«And she's buying the stairway to heaven*».

Το *Stairway to Heaven* ψηφίστηκε ως το τρίτο καλύτερο ροκ κομμάτι όλων των εποχών μέσω του τηλεοπτικού σταθμού VH1, και τοποθετήθηκε 31ο στη λίστα του περιοδικού Rolling Stone, Κατάλογος με τα 500 σημαντικότερα τραγούδια όλων των εποχών. Επίσης, τη δεκαετία του 1970, στις ΗΠΑ, ήταν το τραγούδι που ζήτησαν περισσότερες φορές να ακουστεί στο ραδιόφωνο, αν και ποτέ δεν κυκλοφόρησε εκεί ως single. Ενώ, σε ψηφοφορία που έγινε στην ελληνική έκδοση του περιοδικού *[[Metal Hammer]]*, το τραγούδι κατέλαβε την 7η θέση στα 200 καλύτερα ροκ τραγούδια όλων των εποχών.

## Παραπομπές


## Περαιτέρω μελέτη

**Led Zeppelin: Dazed and Confused: The Stories Behind Every Song*, by Chris Welch, ISBN 1-56025-818-7
**The Complete Guide to the Music of Led Zeppelin*, by Dave Lewis, ISBN 0-7119-3528-9

## Εξωτερικοί σύνδεσμοι
* NPR Fresh Air audio interview with Robert Plant, who comments on various covers of the song, the lyrics and writing it.
* Jimmy Page: How we wrote Stairway to Heaven - BBC
* Sold on Song, "Stairway to Heaven" at BBC Radio 2

Κατηγορία:Αγγλόφωνα τραγούδια
Κατηγορία:Τραγούδια των Led Zeppelin
Κατηγορία:Τραγούδια του 1971
Κατηγορία:Νικητές Grammy Hall of Fame Award
Μέγας Δρουγγάριος

Ο τίτλος **Μέγας Δρουγγάριος** κατά κανόνα αναφέρεται στον Δρουγγάριο της Βίγλας κατά την ύστερη Βυζαντινή Αυτοκρατορία. Μπορεί επίσης να αναφέρεται και στον Μέγα Δρουγγάριο του Στόλου.
Στέφανος Γ΄ της Ουγγαρίας

Ο **Στέφανος Γ' των Άρπαντ** (*III. István magyar király*, καλοκαίρι 1147 - 4 Μαρτίου 1172) ήταν βασιλιάς της Ουγγαρίας και της Κροατίας από το 1162 έως το 1172. Ήταν υιός του Γκέζα Β' και της Ευφροσύνης των Ρουρικιδών, κόρης του Μστισλάβ Α΄ μεγάλου πρίγκιπα του Κιέβου.

Όταν απεβίωσε ο πατέρας του τον διαδέχθηκε, αλλά τον εκτόπισαν οι θείοι του, πρώτα ο Λαδίσλαος Β' (1162) και έπειτα ο Στέφανος Δ΄ της Ουγγαρίας (1162-1163) οι οποίοι είχαν καταφύγει στην Κωνσταντινούπολη, στην αυλή του Μανουήλ Α' Κομνηνού. Όταν ο Στέφανος Γ' έγινε βασιλιάς ο αυτοκράτορας τον υποχρέωσε να στείλει τον νεότερο αδελφό του Μπέλα (ο μέλλων Μπέλα Γ') στην Κωνσταντινούπολη και να παραχωρήσει το δουκάτο της Κροατίας και Δαλματίας στο Μανουήλ Α'. Πιθανώς το έτος 1163 έγινε ο αρραβώνας του Μπέλα (Βελά τον αναφέρει ο Χωνιάτης) με την κόρη του αυτοκράτορα, Μαρία. Ο Βελάς (Μπέλα) διορίσθηκε δεσπότης, εισερχόμενος έτσι στην κορυφή των αυλικών αξιωμάτων. Ο Στέφανος Γ' έσπασε τη συμφωνία (1164-1167) και εισέβαλε στο δουκάτο, αλλά δεν μπόρεσε να νικήσει τον αυτοκράτορα. Ο Μανουήλ είχε σκοπό να καταστήσει τον Βελά διάδοχό του στον βυζαντινό θρόνο, όμως αυτό το σχέδιο εγκαταλείφθηκε, καθώς τον Σεπτέμβριο του 1169 γεννήθηκε ο γιος του Μανουήλ, Αλέξιος.

Στο εσωτερικό, ο Στέφανος Γ΄ παραχώρησε προνόμια στην πόλη του Szekesfehervar και ήταν ο πρώτος βασιλιάς της Ουγγαρίας που έδωσε προνόμια σε πόλη. Με τον Πάπα Αλέξανδρο Γ΄ έκανε συμφωνία (concordat) το 1169 για τον διορισμό του ανώτερου κλήρου (prelates). Πέθανε αιφνιδίως τον Μάρτιο του 1172. Επειδή ήταν άκληρος τον διαδέχθηκε ο αδελφός του Μπέλα Γ΄.

## Οικογένεια
Το 1166 νυμφεύτηκε την Αγνή των Μπάμπενμπεργκ, κόρη του Ερρίκου Β΄ δούκα της Αυστρίας. Το ένα τέκνο τους απεβίωσε νωρίς και για το άλλο δεν υπάρχουν πληροφορίες.

## Πρόγονοι

## Παραπομπές


## Πηγές
*Deeds of John and Manuel Comnenus by John Kinnamos (Translated by Charles M. Brand) (1976). Columbia University Press. ISBN 0-231-04080-6.
*Ο City of Byzantium, Annals of Niketas Choniatēs (Translated by Harry J. Magoulias) (1984). Wayne State University Press. ISBN 978-0-8143-1764-8.
*The Deeds of Frederick Barbarossa by Otto of Freising and his Continuator, Rahewin (2004). Columbia University Press. ISBN 0-231-13419-3.

## Εξωτερικοί σύνδεσμοι
* 

Κατηγορία:Βασιλείς της Ουγγαρίας
Κατηγορία:Βασιλείς της Κροατίας
Κατηγορία:Οίκος των Άρπαντ
Όμηρος Πουλάκης

Ο **Όμηρος Πουλάκης** (γενν. 7 Νοεμβρίου 1983) είναι Έλληνας ηθοποιός. 

Είναι απόφοιτος της Δραματικής Σχολής του Εθνικού Θεάτρου και τελειόφοιτος του Τμήματος Θεατρικών Σπουδών της Φιλοσοφικής Σχολής του Πανεπιστημίου Αθηνών. Είναι γιος του στελέχους του ΣΥΡΙΖΑ, Κώστα Πουλάκη. Στις βουλευτικές εκλογές του Μαΐου και του Ιουνίου 2023 τοποθετήθηκε στη 13η θέση του ψηφοδελτίου Επικρατείας του ΣΥΡΙΖΑ.

## Καριέρα
### Θέατρο

### Τηλεόραση

### Κινηματογράφος

## Παραπομπές


## Εξωτερικοί σύνδεσμοι
* Ο Όμηρος Πουλάκης στο IMDb

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Έλληνες πολιτευτές
Άρθουρ Τζόνσον

Ο **Άρθουρ Τζόνσον** (Ντιτρόιτ, 20 Δεκεμβρίου 1981) είναι Αμερικανός πρώην επαγγελματίας διεθνής καλαθοσφαιριστής. Έχει ύψος 2,06 μέτρα και αγωνιζόταν στη θέση του πάουερ φόργουορντ.

## Καριέρα
Ο Τζόνσον αγωνίστηκε για τέσσερα χρόνια στο πανεπιστήμιο του Μιζούρι, από το 2000 ως το 2004. Σε 132 αγώνες με την ομάδα των Τάιγκερς, πέτυχε 1759 πόντους (μ.ο. 13,3), ενώ είχε μέσους όρους 8,2 ριμπάουντ και 1,9 κοψίματος. Τον Αύγουστο του 2003, συμμετείχε στην αποστολή των Ηνωμένων Πολιτειών που συμμετείχε στους Παναμερικανικούς Αγώνες του Σάντο Ντομίγκο. Η αμερικανική ομάδα κατέλαβε την τέταρτη θέση της διοργάνωσης.

Τον Ιανουάριο του 2005, υπέγραψε στον Άρη Θεσσαλονίκης, με την φανέλα του οποίου αγωνίστηκε σε 14 αγώνες του ελληνικού πρωταθλήματος, με μέσους όρους 8,1 πόντων και 3,0 ριμπάουντ. Με τους "κίτρινους", συμμετείχε στον τελικό του κυπέλλου Ελλάδας, όπου ο Άρης ηττήθηκε με 72-68 από τον Παναθηναϊκό.

Το 2005, υπέγραψε στην ουκρανική Τσερκάσκι Μάβπι, όπου παρέμεινε για δύο σεζόν, ενώ το 2007-08 αγωνίστηκε για την ιταλική Πέπσι Καζέρτα. Ολοκλήρωσε την καριέρα του στην Τουρκία, όπου φόρεσε κατά σειρά την φανέλα των Βέστελσπορ Μανίσα, Μάλιγε Μίλι Πιγιάνγκο και Μερσίν Μπουγιουκσεχίρ, από το 2010 ως το 2013.

## Παραπομπές


## Πηγές
* Arthur Johnson Basketball Player Profile
* Arthur Johnson Stats | College Basketball
* Arthur Johnson Europe Stats | Basketball-Reference.com

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Εκλογική περιφέρεια Αδριανουπόλεως

Η **Εκλογική περιφέρεια Αδριανουπόλεως** ήταν εκλογική περιφέρεια της Ελλάδος στην σημερινή Ανατολική Θράκη και την σημερινή Τουρκία. Η εκλογική περιφέρεια δημιουργήθηκε το 1920 και διατηρήθηκε μόνο για τις εκλογές της ίδιας χρονιάς αφού η περιοχή επεστράφη στην Τουρκία.

Η εκλογική περιφέρεια αντιπροσώπευε 171.306 κάτοικους της περιοχής και περιελάμβανε τους Καζάδες Αδριανούπολης, Χάφσας, Μουσταφά Πασσά, Ορτάκιοϊ και Οζούν Κιοπρού (Μακράς Γέφυρας). Στις εκλογές του 1920 συμμετείχαν στην περιφέρεια μόνο εκπρόσωποι των Φιλελευθέρων αφού κανείς δεν δέχτηκε να είναι υποψήφιος της Ηνωμένης Αντιπολιτεύσεως.

Από την περιοχή της Αδριανουπόλεως είχε σταλεί πληρεξούσιος χωρίς να γίνουν εκλογές, ο Νικόλαος Παντολέων, στην Εθνοσυνέλευση του 1862.

## Παραπομπές


Κατηγορία:Καταργηθείσες εκλογικές περιφέρειες της Ελλάδας
Ξαβιέ Ντολάν

Ο **Ξαβιέ Ντολάν** (*Xavier Dolan*, 20 Μαρτίου 1989) είναι Καναδός σκηνοθέτης, σεναριογράφος, ηθοποιός, παραγωγός και μοντέρ.

Είναι γιος του κωμικού και μουσικού Μανουέλ Ταντρός. Είναι ανοιχτά ομοφυλόφιλος, ωστόσο έχει δηλώσει πως αυτό δεν καθορίζει αποκλειστικά τη δουλειά του.

## Σκηνοθέτης
Στις ταινίες του πραγματεύεται τον φόβο για τους άλλους, το ζήτημα της ομοφυλοφιλίας, τον ανεκπλήρωτο έρωτα και τη σχέση μητέρας και γιου.

Η ταινία που τον έκανε γνωστό ήταν το *[[Σκότωσα τη μητέρα μου]]* του 2009, για την οποία δήλωσε πως είναι ημι-αυτοβιογραφική. To 2012 σκηνοθέτησε το *[[Λόρενς για πάντα]], που* κέρδισε τον Queer Φοίνικα στο φεστιβάλ των Καννών. To 2014 γύρισε την ταινία *[[Mommy (ταινία)|Mommy]]* και έλαβε το Βραβείο Σεζάρ καλύτερης ξένης ταινίας και το Βραβείο της Επιτροπής στο Φεστιβάλ Καννών από κοινού με τον Ζαν-Λυκ Γκοντάρ. Το 2015 σκηνοθέτησε το βίντεο-κλιπ *Hello* της Adele.

Στο Φεστιβάλ των Καννών του 2016 η ταινία του *[[Ακριβώς το τέλος του κόσμου]]* κέρδισε το Μεγάλο Βραβείο της Επιτροπής για την πιο πρωτότυπη ταινία. Επίσης, ήταν η πρόταση του Καναδά για την καλύτερη ξενόγλωσση ταινία στα 89α βραβεία Όσκαρ και έφτασε στην τελική εννεάδα. Στα Βραβεία Σεζάρ του 2017, κέρδισε τα βραβεία καλύτερης σκηνοθεσίας και μοντάζ.

Το 2018 κυκλοφόρησε η πρώτη του αγγλόφωνη ταινία, *[[Η Ζωή του Τζον Φ. Ντόνοβαν]]*. Επίσης, την ίδια χρονιά συμμετείχε ως ηθοποιός στην ταινία *[[Boy Erased]]*.

## Ταινίες
*2008 *Μάρτυρες*
*2009 *[[Σκότωσα τη μητέρα μου]]*
*2010 *Φανταστικές αγάπες*
*2012 *[[Λόρενς για πάντα]]*
*2013 *[[Ο Τομ στη φάρμα]]*
*2014 *[[Mommy (ταινία)|Mommy]]*
*2016 *[[Ακριβώς το τέλος του κόσμου]]*
*2018 *[[Η Ζωή του Τζον Φ. Ντόνοβαν]]*
*2019 *Matthias & Maxime*

## Παραπομπές


Κατηγορία:Καναδοί σκηνοθέτες
Κατηγορία:Καναδοί σεναριογράφοι
Κατηγορία:ΛΟΑΤ πρόσωπα από τον Καναδά
Κατηγορία:Καναδοί παραγωγοί ταινιών
Κατηγορία:Μοντέρ
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κατηγορία:Βραβευμένοι με Σεζάρ
Δ΄ Εθνική ποδοσφαίρου ανδρών 1996-97

Η **Δ΄ Εθνική Κατηγορία 1996–1997** ήταν η 10η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 108 ομάδων, οι οποίες χωρίστηκαν σε 6 ομίλους με 17 έως 19 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στην Γ΄ Εθνική Κατηγορία 1997–1998, ενώ οι ομάδες από την 9η θέση και κάτω υποβιβάστηκαν στα τοπικά πρωταθλήματα. Στα αξιοσημείωτα, τα 6 γκολ που σημείωσε o επιθετικός Βασίλης Φώττας στο Ρήγας Φεραίος Βελεστίνου–Α.Ο. Βελισσαρίου (4ος όμιλος).

## Βαθμολογίες
### 1ος όμιλος

* Αγία Ελεόυσα -1β.
* ΑΟ Θήβα -3β.
* Αναγέννηση Ιεράπετρας -6β
* Άρης Ρεθύμνου -3β.

### 2ος όμιλος

* Λήλας Βασιλικού -3β.
* Μαύρος Αετός -3β.
* ΑΕΛ Καλλονής -6β
* Φοίβος Κρεμαστής -6β.
* Άρης Κάμπου -3β.

### 3ος όμιλος

### 4ος όμιλος

* Ο Α.Ο. Βελισσαρίου αποχώρησε από το πρωτάθλημα από την 15η αγωνιστική.

### 5ος όμιλος

### 6ος όμιλος

## Πηγές
* rsssf.com - Greece - List of Fourth Level Final Tables

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 1996-1997
Ιστορική δημογραφία

Η **Ιστορική δημογραφία** αποτελεί εξ αντικειμένου κοινό διακριτό υποπεδίο της Ιστορίας και της δημογραφικής ερευνάς του ανθρώπινου πληθυσμού σε παρελθόντα χρόνο.

## Γενικά
Ουσιαστικά η Ιστορική δημογραφία ερευνά και μελετά τις κυκλικές διακυμάνσεις, τις μακροχρόνιες κινήσεις και τις κρίσεις των κοινωνικών και οικονομικών δομών του πληθυσμιακού δυναμικού αναζητώντας συντελεστές μακροχρόνιων «δημογραφικών συμπεριφορών» στο γεωγραφικό χώρο (τοπικό, εθνικό, ή ευρύτερα ηπειρωτικό). Η έρευνα αυτής εξετάζει την κίνηση - μεταβολές (γονιμότητα, θνησιμότητα), και τις μετακινήσεις ενός πληθυσμού που έχουν συμβεί στο παρελθόν, φθάνοντας μέχρι την αρχαιότητα. Ανάλογα δε της ιστορικής περιόδου έρευνας και μελέτης λαμβάνει αυτή και επιπρόσθετο χαρακτηρισμό, όπως πρώιμη σύγχρονη δημογραφία, μεσαιωνική δημογραφία, βυζαντινή, ρωμαϊκή και κλασική δημογραφία, καθώς και προϊστορική δημογραφία και παλαιοδημογραφία. 
Στο πλαίσιο αυτού του είδους των ερευνών εξετάζονται επίσης και άλλα στοιχεία περί της εκάστοτε κοινωνικής κατάστασης και συνοχής του πληθυσμού, κατά συγκεκριμένη ιστορική περίοδο, όπως π.χ. η οικονομική κατάσταση, η διαμόρφωση οικογένειας κλπ.  
* Θεμελιωτής της ιστορικής δημογραφίας θεωρείται ο Γάλλος ιστορικός Λουδοβίκος Ενρύ [Louis Henry] (1911-1991). Ο ίδιος επίσης έθεσε τις βάσεις του όρου φυσική γονιμότητα.

## Βοηθήματα
Βασικά βοηθήματα της ιστορικής δημογραφίας αποτελούν οι πάσης φύσεως ιστορικές εκθέσεις, αναφορές αρχείων που σχετίζονται με την εκάστοτε, κατά περίοδο, κατάσταση των πληθυσμών. Τέτοια μπορεί να είναι κρατικά αρχεία, ιστορικά αρχεία εγγύς παρελθόντος, αρχεία μοναστηριών, ενετικά αρχεία, αρχαίες ιστορικές καταγραφές επί πληθυσμού αλλά και υποδομών, πολεοδομικά σχέδια και εγκαταστάσεις, μέχρι ακόμα και μνημεία, ταφικά επιγράμματα και έκταση αρχαιολογικών χώρων (μέγεθος πόλεων).

## Σημειώσεις
Στην Ελλάδα η Ιστορική Δημογραφία διδάσκεται στο μεταπτυχιακό πρόγραμμα σπουδών του Παντείου Πανεπιστημίου (Αθήνα) και στο προπτυχιακό του Ιονίου Πανεπιστημίου  στο τμήμα Ιστορία και Ψηφιακών Ανθρωπιστικών Σπουδών (Κέρκυρα).

## Δείτε επίσης
* Δημογραφική μεταβατικότητα

## Βιβλιογραφία
* Ιωάννα Αθανασοπούλου (επιμέλεια), *[https://history.ionio.gr/postgraduate/demography/publications/ Τετράδια Ιστορικής Δημογραφίας]*, αρ. 1-14, Μ.Π.Σ. Ιστορικής Δημογραφίας, Ιόνιο Πανεπιστήμιο, Τμήμα Ιστορίας, Κέρκυρα, 2004-2019.
* Ματούλα Τομαρά - Σιδέρη, *Ιστορική Δημογραφία*, Εκδόσεις Παπαζήση, Αθήνα, 1998. ISBN 960-02-1286-4.

## Εξωτερικοί σύνδεσμοι
* Διεθνής Επιτροπή Ιστορικής Δημογραφίας 

Κατηγορία:Δημογραφία
Κατηγορία:Ιστορία
Κατηγορία:Ιστορία ανά θέμα
Κατηγορία:Τομείς της ιστορίας
Κατηγορία:Βοηθητικές επιστήμες της ιστορίας
Κρητικός Ύμνος

Ο **Κρητικός Ύμνος** ήταν ο εθνικός ύμνος της Κρητικής Πολιτείας. Υιοθετήθηκε το 1898 και ο ρυθμός είναι όπως εκείνου του Ελληνικού Εθνικού ύμνου και προσαρμόστηκε από τον Διονύσιο Δαυράγκα. Ο στιχουργός είναι ο Ιωάννης Πολέμης, ενώ ο ύμνος εορτάζει τους κρητικούς αγώνες για την απελευθέρωση από την Οθωμανική Αυτοκρατορία.

Ο ύμνος δεν ήταν πολύ δημοφιλής, καθώς οι Κρητικοί έβλεπαν την Κρητική Πολιτεία ως προσωρινό μέτρο. Ο ελληνικός εθνικός ύμνος ήταν ο ανεπίσημος ύμνος της περιοχής, ενώ μετά την μονομερή ένωση της Κρήτης με την Ελλάδα το 1908 (αναγνωρίστηκε επίσημα το 1913, μετά τους Βαλκανικούς Πολέμους), ο Ελληνικός επίσημος ύμνος απέκτησε επίσημη χρήση.

## Στίχοι
Μεσ’ το αίμα βουτημένη,

με πληγαίς νωπαίς ακόμα,

απ΄ της Κρήτης τ’ άγιο χώμα,

επεταχθ’ η Λευθεριά•

κι’ αγκαλιάζοντας τη Δόξα

τη δαφνοστεφανωμένη

παίρνει δρόμους κι ανασταίνει

πολιτείαις και χωριά.

Χαιρετούν τον ερχομό της

βροντερόφωνα ντουφέκια,

κι’ αστραπαίς κι’ αστροπελέκια

χύνουν λάμψι περισσή•

και φωνή παλληκαρίσια

απ’ την Ίδη κατεβαίνει

Χαίρε, Κρήτη ανδρειωμένη,

Χαιρ’ ελεύθερο νησί.

## Παραπομπές

Κατηγορία:Κρητική Πολιτεία
Εκλογική περιφέρεια Αργυροκάστρου

Η **Εκλογική περιφέρεια Αργυροκάστρου** ήταν εκλογική περιφέρεια της Ελλάδος στην σημερινή Βόρεια Ήπειρος και την σημερινή Αλβανία. Η περιφέρεια δημιουργήθηκε το 1915 όταν η Βόρεια Ήπειρος εντάχτηκε, στο Ελληνικό κράτος και διατηρήθηκε για λίγους μήνες όταν τα Γαλλικά και Ιταλικά στρατεύματα κατέλαβαν την περιοχή. Η περιφέρεια περιελάμβανε τον νεοδημιουργήθεντα Νομό Αργυροκάστρου και τις Χειμάρα, Άγιοι Σαράντα και Δέλβινο. Στις εκλογές του 1915 από το Αργυρόκαστρο εκλέχτηκαν 10 βουλευτές για την Βουλή των Ελλήνων.

## Παραπομπές


Κατηγορία:Καταργηθείσες εκλογικές περιφέρειες της Ελλάδας
Άννα η Προφήτιδα

Η **Άννα** (, ) ή **Άννα η Προφήτιδα** ή **Άννα η Προφήτισσα**, είναι μια γυναίκα που αναφέρεται στο Ευαγγέλιο του Λουκά. Σύμφωνα με αυτό το Ευαγγέλιο, ήταν μια εβραία γυναίκα η οποία προφήτευσε για τον Ιησού στον Ναό της Ιερουσαλήμ. Εμφανίζεται στο Λουκά 2:28-36  κατά το σαραντισμό του Ιησού στον Ναό.

## Καινή Διαθήκη
Το απόσπασμα που αναφέρει την Άννα έχει ως εξής:
:Ήταν εκεί επίσης μια προφήτισσα, ή Άννα, κόρη του Φανουήλ, από τη φυλή του Ασήρ. Ήταν πολύ ηλικιωμένη, και είχε ζήσει επτά χρόνια με τον άντρα της μετά την παρθενία της, και ήταν χήρα για 87 χρόνια. Δεν έφευγε ποτέ από τον Ναό και με νηστείες και δεήσεις λάτρευε τον Θεό μέρα νύχτα. Και εκείνη την ώρα παρουσιάστηκε και δοξολογούσε τον Κύριο* και μίλησε γι’ αυτόν σε όλους όσοι περίμεναν λύτρωση στην Ιερουσαλήμ.
* το βρέφος Ιησού

Από αυτό το απόσπασμα στον Λουκά, μπορούμε να ξέρουμε τα παρακάτω για την Άννα:
*Ήταν προφήτισσα
*Ήταν κόρη του Φανουήλ.
*Ήταν μέλος της Φυλής του Ασήρ
*Έμεινε χήρα επτά χρόνια μετά τον γάμο της (δεν αναφέρεται το όνομα του άντρα της)
*Ήταν ευσεβής Εβραία που προσευχόταν και νήστευε συχνά

Ο Λουκάς περιγράφει την Άννα ως "πολύ ηλικιωμένη" (προβεβηκυῖα ἐν ἡμέραις πολλαῖς). Πολλές εκδόσεις Βίβλων και σχολιασμοί αναφέρουν ότι ήταν 84 χρονών. 

Η Μετάφραση των Εβδομήκοντα αναφέρει "ήταν χήρα 84 χρόνια" (καὶ αὐτὴ χήρα ὡς ἐτῶν ὀγδοηκοντατεσσάρων). Η διατύπωση είναι αμφιλεγόμενη: μπορεί να σημαίνει ότι ήταν 84 χρονών, ή ότι ήταν χήρα 84 χρόνια. Κάποιοι μελετητές θεωρούν ως την πιο πιθανότερη περίπτωση την τελευταία. Σε αυτήν την περίπτωση, δεν θα μπορούσε να είχε παντρευτεί πριν την ηλικία των 14, άρα θα ήταν τουλάχιστον 14 + 7 + 84 = 105 χρονών.

## Παράδοση της Εκκλησίας και μνήμη
Η Καθολική και η Ανατολική Ορθόδοξη Εκκλησία τιμούν την Άννα ως αγία. Η Ορθόδοξη Εκκλησία θεωρεί την Άννα και τον Συμεών ως τους τελευταίους προφήτες της Παλαιάς Διαθήκης, και εορτάζει τη μνήμη τους στις 3 Φεβρουαρίου (16 Φεβρουαρίου με το παλιό ημερολόγιο) ως τη Σύναξη μετά την Υπαπαντή (ολοκληρωμένα Υπαπαντή του Κυρίου και Θεού και Σωτήρος ημών Ιησού Χριστού). Μαζί με τον Συμεών η προφήτισσα Άννα τιμάται στο Βυζαντινό τελετουργικό της Καθολικής Εκκλησίας επίσης στις 3 Φεβρουαρίου.

Πολύ συχνά η Άννα η Προφήτιδα απεικονίζεται στις αγιογραφίες της Υπαπαντής, μαζί με τον Συμεών, την Παναγία και τον Ιωσήφ, και τον σαραντισμένο Ιησού.

## Παραπομπές


## Εξωτερικοί σύνδεσμοι
* 

Αννα η Προφ
Αννα η Προφ
Αννα η Προφ
Αννα η Προφ
Κατηγορία:Χριστιανοί άγιοι του 1ου αιώνα π.Χ.
Αεροδρόμιο Μυκόνου

Το **Αεροδρόμιο Μυκόνου**(συντομογραφίες: IATA: **JMK**,&nbsp;ICAO: **LGMK**, ΥΠΑ: **ΚΑΜΚ**), παλαιότερα γνωστό ως **Κρατικός Αερολιμένας Μυκόνου «[[Μαντώ Μαυρογένους]]»**, είναι το αεροδρόμιο που εξυπηρετεί το νησί της Μυκόνου. Βρίσκεται 4 χιλιόμετρα από το κέντρο της πόλης.

## Ιστορικό
Το αεροδρόμιο λειτούργησε για πρώτη φορά το 1971.

Τον Δεκέμβριο του 2015 οριστικοποιήθηκε η ιδιωτικοποίηση του Κρατικού Αερολιμένα Μυκόνου, μαζί με άλλους 13 περιφερειακούς αερολιμένες, μέσω της υπογραφής παραχώρησης στην κοινοπραξία *[[Fraport AG]]* / Ομίλου Κοπελούζου από το Ταμείο Αξιοποίησης Ιδωτικής Περιουσίας Δημοσίου (Τ.Α.Ι.ΠΕ.Δ). Σύμφωνα με τη σύμβαση, η κοινοπραξία θα χειρίζεται τα 14 αεροδρόμια (μεταξύ αυτών και της Μυκόνου) για 40 χρόνια ξεκινώντας από τις 11 Απριλίου του 2017.

Κατά τη διάρκεια της χειμερινής περιόδου, ο αερολιμένας έχει περιορισμένες ώρες λειτουργίας καθώς και ελάχιστες αεροπορικές συνδέσεις. Αντιθέτως, κατά τη διάρκεια της θερινής περιόδου του 2014, κρίθηκε σκόπιμο να μειωθεί η δραστηριότητα των αεροσκαφών γενικής χρήσης, επιτρέποντας αποκλειστικά τεχνική στάση 2 ωρών. Για το καλοκαίρι του 2016, το όριο αυτό φτάνει στη 1 ώρα.

## Αεροπορικές εταιρείες και προορισμοί

## Συγκοινωνίες
Ο χρόνος μεταφοράς από τον αερολιμένα στη πόλη είναι περίπου 10 λεπτά. Δεν υπάρχει κάποιου είδους δημόσια συγκοινωνία από τη πόλη προς τον αερολιμένα. Υπάρχει ένας σταθμός ταξί μπροστά από τον τερματικό σταθμό.

## Δείτε επίσης
* Μεταφορές στην Ελλάδα<br>

## Παραπομπές


## Εξωτερικοί σύνδεσμοι
*Επίσημη ιστοσελίδα του αερολιμένα

Κατηγορία:Αεροδρόμια στην Ελλάδα
Κατηγορία:Κτίρια και κατασκευές στη Μύκονο
Nile (συγκρότημα)

Οι **Nile** είναι αμερικανικό technical death metal συγκρότημα από τη Νότια Καρολίνα των ΗΠΑ, και δημιουργήθηκε το 1993. Οι στίχοι και η μουσική τους είναι εμπνευσμένοι από τον Αρχαίο Αιγυπτιακό μυστικισμό, τη θρησκεία, την ιστορία, την αρχαία τέχνη, αλλά και από τα έργα του Χ. Φ. Λάβκραφτ. Έχουν κυκλοφορήσει έως τώρα 8 στούντιο άλμπουμ.

## Μέλη
* Καρλ Σάντερς - Φωνητικά, Κιθάρα (1993-σήμερα) 
* Γιώργος Κόλλιας - Ντραμς (2004-σήμερα)
* Μπραντ Πάρρις - Μπάσο (2015-σήμερα)
* Μπράιαν Κίνγκσλαντ - Κιθάρα (2017-σήμερα)

## Πρώην μέλη
* Τσιφ Σπιερς - Μπάσο (1993-2001)
* Πιτ Χαμμούρα - Ντραμς (1993-2000)
* Τζον Έθλερς - Κιθάρα (1996-1997)
* Ντάλας Τόλερ-Ουέιντ - Κιθάρα (1997-2017)
* Τόνι Λουεράνο - Ντραμς (2000-2004)
* Τζον Βεσάνο - Μπάσο (2007-2012)
* Τοντ Έλις - Μπάσο (2012-2015)

## Δισκογραφία

* *[[Amongst the Catacombs of Nephren-Ka]]* (1998)
* *[[Black Seeds of Vengeance]]* (2000)
* *[[In Their Darkened Shrines]]* (2002)
* *[[Annihilation of the Wicked]]* (2005)
* *[[Ithyphallic]]* (2007)
* *[[Those Whom the Gods Detest]]* (2009)
* *[[At the Gate of Sethu]]* (2012)
* *[[What Should Not Be Unearthed]]* (2015)

## Παραπομπές


## Εξωτερικοί σύνδεσμοι

* 

Κατηγορία:Αμερικανικά death metal συγκροτήματα
Πέτρος Βασιλειάδης (ακαδημαϊκός)

Ο **Πέτρος Βασιλειάδης** (1907 - 1992) ήταν Έλληνας γιατρός και ακαδημαϊκός.

## Βιογραφικά στοιχεία
Γεννήθηκε στο Κάιρο και σπούδασε ιατρική στο Πανεπιστήμιο της Λουβαίν, στο Βέλγιο. Ειδικεύτηκε στη μικροβιολογία και την υγιεινολογία. Το 1979 εξελέγη τακτικό μέλος της Ακαδημίας Αθηνών. 

Απεβίωσε στην Αθήνα το 1992.

## Αναφορές


## Εξωτερικοί σύνδεσμοι
*Πέτρος Βασιλειάδης στον ''Πανδέκτη'', του Εθνικού Ιδρύματος Ερευνών.

Κατηγορία:Μέλη της Ακαδημίας Αθηνών
Κατηγορία:Έλληνες μικροβιολόγοι
Κατηγορία:Έλληνες υγιεινολόγοι
UTC−00:25

Η ζώνη ώρας **UTC−00:25**, για την ακρίβεια UTC−00:25:21, ήταν γνωστός ως **Μέση ώρα Δουβλίνου** και ήταν σε χρήση την περίοδο 1880-1916. Στις 2 πμ, 1 Οκτωβρίου 1916 αυτή η ζώνη ώρας εγκαταλείφθηκε, και πλέον είναι συγχρονισμένη με την ώρα Ηνωμένου Βασιλείου.
 

Κατηγορία:Μετατοπίσεις UTC
UTC−01:00

Η ζώνη ώρας **UTC−01:00** είναι η μετατόπιση που αφαιρεί μια ώρα από τον Συγχρονισμένο Παγκόσμιο Χρόνο. Χρησιμοποιείται στις ακόλουθες περιοχές:

## Ως χειμερινή ώρα (μόνο χειμώνα για το βόρειο ημισφαίριο)
### Πορτογαλία
20px Αζόρες

Η ζώνη ώρας που χρησιμοποιείται το καλοκαίρι στις Αζόρες είναι η AZOST (Θερινή ώρα Αζορών, UTC+0). 

Κατηγορία:Μετατοπίσεις UTC
Ώρα στην Αλαμπάμα

Η αμερικάνικη πολιτεία Αλαμπάμα χρησιμοποιεί την Κεντρική Ζώνη Ώρας (UTC-6, θερινή -5), και χρησιμοποιεί την θερινή ώρα. 

Ανεπίσημα, η πόλη Φένιξ Σίτι στην Κομητεία Ράσελ και η περιοχή γύρω από την πόλη, η Λάνετ στην κομητεία Τσάμπερς και κάποιες πόλεις στην Κομητεία Λι χρησιμοποιούν την Ανατολική Ζώνη Ώρας (UTC-5, θερινή -4).

## Παραπομπές


Αλαμπαμα
Ωρα
Άνοιγμα Αμάρ

Το **Άνοιγμα Αμάρ** (*Amar Opening*) είναι ένα αντισυμβατικό σκακιστικό άνοιγμα όπου τα λευκά ξεκινούν προωθώντας τον ίππο του βασιλιά στο τετράγωνο θ3, δηλαδή παίζουν ως αρχική κίνηση την 1.Ιθ3 (σε αλγεβρική σημειογραφία).

## Ονομασία
Το άνοιγμα Αμάρ πήρε το όνομά του από τον ερασιτέχνη σκακιστή Σαρλ Αμάρ που έπαιζε το άνοιγμα αυτό στη δεκαετία του 1930 στο Παρίσι. Μερικές φορές είναι γνωστό ως **Άνοιγμα αμμωνίας** (*Ammonia Opening*), διότι ο χημικός τύπος της αμμωνίας συμβολίζεται με NH3. Πιθανότατα η ονομασία του ανοίγματος ως Αμάρ, δόθηκε από τον Ξαβιέ Ταρτακόβερ που χρησιμοποιούσε και τα δύο παραπάνω ονόματα για το συγκεκριμένο άνοιγμα, αν και ο σκακιστικός συγγραφέας Τιμ Χάρντινγκ πρότεινε χαριτολογώντας ότι το "Amar" είναι ακρωνύμιο της φράσης "Absolutely mad and ridiculous", που σημαίνει "Απολύτως τρελό και γελοίο", με το ίδιο σκεπτικό αναφέρεται και ως **Άνοιγμα του μεθυσμένου ίππου** (*Drunken Knight Opening*). Επίσης, λόγω του ότι ο Σαρλ Αμάρ ήταν Παριζιάνος, το άνοιγμα αναφέρεται μερικές φορές και ως **Παριζιάνικο άνοιγμα** (*Paris Opening*).

## Προβληματισμοί
Θεωρείται ανορθόδοξο άνοιγμα, για αυτό κατατάχθηκε στον αντίστοιχο κωδικό A00 στην *[[Εγκυκλοπαίδεια Σκακιστικών Ανοιγμάτων]]*.

Όπως και στο Άνοιγμα Ντάρκιν, τα λευκά αναπτύσσουν έναν ίππο τους σε κάποια ακριανό τετράγωνο της σκακιέρας χωρίς να έχουν ιδιαίτερους λόγους για να πράξουν κάτι τέτοιο, έτσι μια τέτοια εξέλιξη είναι αρκετά δύσκολη (μία από τις παροιμίες του Ζίγκμπερτ Τάρρας είναι «Ένας ίππος επί του χείλους είναι αμυδρός"). Παρ' όλα αυτά, η ανάπτυξη του ίππου του βασιλιά προετοιμάζει ροκέ στην πτέρυγα του βασιλιά, και ως εκ τούτου η 1.Ιθ3 είναι αρκετά πιο συχνή κίνηση από την 1.Ια3.

Η πιο κοινή απάντηση των μαύρων είναι η 1...δ5 που απειλεί με 2...Α:θ3, καταστρέφοντας την δομή των πιονιών στην πτέρυγα του λευκού βασιλιά. Τα λευκά, για να αποφευχθεί κάτι τέτοιο, συνήθως παίζουν 2.η3 και στη συνέχεια τα μαύρα μπορούν να διεκδικήσουν το κέντρο με 2...ε5.

## Παριζιάνικο γκαμπί

Η πιο γνωστή επώνυμη βαριάντα του ανοίγματος Αμάρ ονομάζεται **Παριζιάνικο γκαμπί** (*Paris Gambit*):
:1. Ιθ3 δ5
:2. η3 ε5
:3. ζ4; Α:θ3
:4. Α:θ3 ε:ζ4

Στο γκαμπί αυτό τα λευκά δίνουν υλικό, αλλά επιτρέπουν στα μαύρα και μια σταθερή υπεροχή στο κέντρο. Ως εκ τούτου, το γκαμπί αυτό θεωρείται αμφίβολο. Η μοναδική επώνυμη υποβαριάντα στο Παριζιάνικο γκαμπί είναι το **Μεγάλο γκαμπί** (*Grant Gambit*):
:5. 0-0 ζ:η3
:6. θ:η3

Αυτή η υποβαριάντα παίχτηκε για πρώτη φορά από τον Σαβιέλλυ Ταρτακόβερ εναντίον του Άντορ Λιλίενταλ, το 1933 στο Παρίσι.

## Τρελόγατο
Στην βαριάντα 1...ε5, υπάρχει μία μόνο επώνυμη υποβαριάντα γνωστή ως **Τρελόγατο** (*Krazy Kat*):
:1. Ιθ3 ε5
:2. ζ3 δ5
:3. Ιζ2

## Παραπομπές


## Πηγές

* 
* 
* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Amar Opening

Κατηγορία:Σκακιστικά ανοίγματα